ddrg/super_eurlex huggingface dataset:
77/707/EHTY: Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös, tehty 7 päivänä marraskuuta 1977, kolmansien maiden alkuperää olevan antrasiitin tuonnin valvonnasta yhteisössä



Virallinen lehti nro L 292 , 16/11/1977 s. 0011 - 0011

Suomenk. erityispainos Alue 11 Nide 3 s. 0210

Ruotsink. erityispainos Alue 11 Nide 3 s. 0210

Espanjank. erityispainos: Luku 12 Nide 3 s. 0033

Portugalink. erityispainos: Luku 12 Nide 3 s. 0033



NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJIEN PÄÄTÖS, tehty 7 päivänä marraskuuta 1977, kolmansien maiden alkuperää olevan antrasiitin tuonnin valvonnasta yhteisössä (77/707/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Tätä päätöstä sovelletaan antrasiitin (perustamissopimuksen liitteen I koodinumero 3.100) tuontiin jäsenvaltioihin, sanotun kuitenkaan rajoittamatta Euroopan hiili- ja teräsyhteisön perustamissopimuksen määräysten soveltamista. 2 artikla Kolmansien maiden alkuperää olevan antrasiitin tuontia jäsenvaltioihin valvotaan yhteisössä, jotta komissio voisi paremmin säännöllisesti arvioida kaikkien yhteisön hiilimarkkinoiden kehitystä, ottaen huomioon erityisesti kolmansien maiden alkuperää olevan antrasiitin tuontia. 3 artikla 1. Edellä 2 artiklan soveltamiseksi ja niiden kolmansien maiden alkuperää olevan koksin tuontia koskevien tietojen täydentämiseksi, jotka komissio saa hallituksilta ja yrityksiltä, jäsenvaltioiden on ilmoitettava komissiolle kultakin kalenterivuoden neljännekseltä seuraavat tiedot: - antrasiitin tuonti tonneina (massayksikkö, t = t) sekä mahdollisuuksien mukaan tarkka tieto alhaisemmasta bruttolämmitystehosta (ALA brutosta) ilmaistuna kilojouleina kilogrammaa kohti (kJ/kg), jos sitä käytetään perinteisissä lämpölaitoksissa tai sekavoimaloissa, jotka käyvät höyryllä/sähköllä, - tämän tuonnin keskimääräiset vuosineljänneksen tonnihinnat (t = t) laskettuina cif-hinnasta vapaasti rajalla. 2. Edellä 1 artiklassa tarkoitetut tiedot on toimitettava komissiolle neljänkymmenen päivän kuluessa kunkin kalenterivuoden neljänneksen päättymisestä ja eriteltyinä 1 artiklan ensimmäisessä luetelmakohdassa tarkoitettujen tonnien osalta alkuperämaan mukaan, lukuun ottamatta tapauksia, joissa ilmenee, että asianomaisia yrityksiä on vähemmän kuin kolme, sekä toimitussopimuksen voimassaoloajan mukaan (yksi vuosi ja pitempi, tai lyhyempi kuin yksi vuosi). 4 artikla Edellä 3 artiklan mukaisesti toimitettavat tiedot ovat luonteeltaan luottamuksellisia. Tämä määräys ei kuitenkaan estä jäsenvaltioita toimittamasta yleisiä tai yhteenvetona esitettäviä tietoja muodossa, jossa yksittäisten toimitusten hintatiedot eivät ole selvitettävissä. 5 artikla Jäsenvaltioiden on toteutettava kaikki tarpeelliset toimenpiteet tämän päätöksen täytäntöön panemiseksi. Tehty Brysselissä 7 päivänä marraskuuta 1977. Puheenjohtaja A. HUMBLET
79/8/ETY: Neuvostossa kokoontuneiden Euroopan talousyhteisön jäsenvaltioiden hallitusten edustajien päätös, tehty 18 päivänä joulukuuta 1978, tiettyjen tullille esittämisen yhteydessä perittävien postimaksujen poistamisesta



Virallinen lehti nro L 006 , 10/01/1979 s. 0026 - 0026

Suomenk. erityispainos Alue 9 Nide 1 s. 0079

Kreikank. erityispainos: Luku 02 Nide 7 s. 0031

Ruotsink. erityispainos Alue 9 Nide 1 s. 0079

Espanjank. erityispainos: Luku 02 Nide 5 s. 0139

Portugalink. erityispainos: Luku 02 Nide 5 s. 0139



NEUVOSTOSSA KOKOONTUNEIDEN EUROOPAN TALOUSYHTEISÖN JÄSENVALTIOIDEN HALLITUSTEN EDUSTAJIEN PÄÄTÖS, tehty 18 päivänä joulukuuta 1978, tiettyjen tullille esittämisen yhteydessä perittävien postimaksujen poistamisesta (79/8/ETY) NEUVOSTOSSA KOKOONTUNEET EUROOPAN TALOUSYHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon asiaa koskevat komission ehdotukset sekä Euroopan parlamentin ja talous- ja sosiaalikomitean lausunnot, sekä katsovat, että on tärkeää edistää tavaroiden todella vapaata liikkuvuutta ja antaa Euroopan kansalaisten hyötyä siitä välittömästi, OVAT PÄÄTTÄNEET SEURAAVAA: 1 artikla Tavaralähetysten, jotka lähetetään jostakin jäsenvaltiosta ja jotka saadaan tuoda maahan vapautettuna liikevaihto- ja valmisteverosta, esittämisestä tullille ei enää peritä maksuja. 2 artikla Jäsenvaltioiden on toteutettava tämän päätöksen soveltamisen edellyttämät toimenpiteet mahdollisimman pian, viimeistään 1 päivänä heinäkuuta 1979. Tehty Brysselissä 18 päivänä joulukuuta 1978. Puheenjohtaja H.-D. GENSCHER
80/274/EHTY: Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös, tehty 10 päivänä joulukuuta 1979, vuosien 1973-1979 kauppaneuvotteluista johtuvan Geneven pöytäkirjan (1979) hyväksymisestä



Virallinen lehti nro L 071 , 17/03/1980 s. 0179 - 0179

Suomenk. erityispainos Alue 11 Nide 9 s. 0181

Kreikank. erityispainos: Luku 11 Nide 19 s. 0179

Ruotsink. erityispainos Alue 11 Nide 9 s. 0181

Espanjank. erityispainos: Luku 11 Nide 12 s. 0214

Portugalink. erityispainos: Luku 11 Nide 12 s. 0214



NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJIEN PÄÄTÖS, tehty 10 päivänä joulukuuta 1979, vuosien 1973-1979 kauppaneuvotteluista johtuvan Geneven pöytäkirjan (1979) hyväksymisestä (80/274/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka katsovat, että ministerien Tokiossa 14 päivänä syyskuuta 1973 hyväksymän julistuksen perusteella (GATTin) (tullitariffeja ja kauppaa koskeva yleissopimus) yhteydessä avattujen monenvälisten kauppaneuvotteluiden tuloksena on tehty sopimus tullitariffeja ja kauppaa koskevaan yleissopimukseen liitetystä Geneven pöytäkirjasta (1979), ja kaikki komission yhteisön puolesta ja neuvotteluihin osallistuneiden kolmansien maiden neuvottelemat vastavuoroiset myönnytykset ja sitoumukset, sellaisina kuin ne ovat mainitussa pöytäkirjassa, muodostavat hyväksyttävän lopputuloksen, OVAT PÄÄTTÄNEET SEURAAVAA: Ainoa artikla Hyväksytään Euroopan hiili- ja teräsyhteisön jäsenmaiden puolesta tullitariffeja ja kauppaa koskevaan yleissopimukseen liitetty Geneven pöytäkirja (1979), siltä osin kuin se koskee Euroopan hiili- ja teräsyhteisön perustamissopimuksen soveltamisalaan kuuluvia tuotteita, jotka on sellaisiksi mainittu kyseiseen pöytäkirjaan liitetyssä yhteisöjen myönnytyksiä koskevassa luettelossa. Tehty Brysselissä 10 päivänä joulukuuta 1979. Puheenjohtaja T. HUSSEY
81/362/EHTY: Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös, tehty 28 päivänä huhtikuuta 1981, tullineuvottelujen avaamisesta tullitariffeja ja kauppaa koskevan yleissopimuksen (GATT) 24 artiklan 6 kohdan mukaisesti



Virallinen lehti nro L 137 , 23/05/1981 s. 0038 - 0038

Suomenk. erityispainos Alue 11 Nide 10 s. 0004

Espanjank. erityispainos: Luku 11 Nide 14 s. 0203

Ruotsink. erityispainos Alue 11 Nide 10 s. 0004

Portugalink. erityispainos: Luku 11 Nide 14 s. 0203



NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJIEN PÄÄTÖS, tehty 28 päivänä huhtikuuta 1981, tullineuvottelujen avaamisesta tullitariffeja ja kauppaa koskevan yleissopimuksen (GATT) 24 artiklan 6 kohdan mukaisesti (81/362/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka ovat ottaneet huomioon komission tiedonannon, sekä katsovat, että yhteisöjen laajenemisen vuoksi Helleenien tasavallan tullimyönnytykset on neuvoteltava uudelleen tullitariffeja ja kauppaa koskevan yleissopimuksen 24 artiklan 6 kohdan mukaisesti, OVAT PÄÄTTÄNEET SEURAAVAA: 1. Komissiota kehotetaan neuvottelemaan tullitariffeja ja kauppaa koskevan yleissopimuksen 24 artiklan 6 kohdan mukaisesti Euroopan hiili- ja teräsyhteisön alaan kuuluvista tuotteista. 2. Komissio käy neuvotteluja jäsenvaltioiden edustajien avustamana. Tehty Luxemburgissa 28 päivänä huhtikuuta 1981. Puheenjohtaja J. de KONING
83/275/EHTY: Neuvostossa kokoontuneiden komission ja jäsenvaltioiden edustajien päätös, tehty 26 päivänä toukokuuta 1983, Euroopan hiili- ja teräsyhteisön sekä Brasilian liittotasavallan väliseen, kaupallista ja taloudellista yhteistyötä koskevaan pöytäkirjaan Helleenien tasavallan Euroopan yhteisöihin liittymisen vuoksi liitetyn lisäpöytäkirjan tekemisestä



Virallinen lehti nro L 150 , 08/06/1983 s. 0033 - 0034

Suomenk. erityispainos Alue 11 Nide 11 s. 0011

Espanjank. erityispainos: Luku 11 Nide 18 s. 0228

Ruotsink. erityispainos Alue 11 Nide 11 s. 0011

Portugalink. erityispainos: Luku 11 Nide 18 s. 0228



NEUVOSTOSSA KOKOONTUNEIDEN KOMISSION JA JÄSENVALTIOIDEN EDUSTAJIEN PÄÄTÖS, tehty 26 päivänä toukokuuta 1983, Euroopan hiili- ja teräsyhteisön sekä Brasilian liittotasavallan väliseen, kaupallista ja taloudellista yhteistyötä koskevaan pöytäkirjaan Helleenien tasavallan Euroopan yhteisöihin liittymisen vuoksi liitetyn lisäpöytäkirjan tekemisestä (83/275/EHTY) NEUVOSTOSSA KOKOONTUNEET EUROOPAN YHTEISÖJEN KOMISSIO JA JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen, ottavat huomioon vuoden 1979 liittymissopimuksen ja erityisesti sen 4 artiklan 2 kohdan, sekä katsovat, että tämän määräyksen mukaan Helleenien tasavalta sitoutuu liittymään yhdeksänjäsenisen yhteisön jäsenvaltioiden tekemiin sopimuksiin tai yleissopimuksiin yhdessä jonkin yhteisön kanssa, että yhteisö ja jäsenvaltiot avustavat tässä tarkoituksessa Helleenien tasavaltaa; katsovat, että olisi hyväksyttävä tässä tarkoituksessa Euroopan hiili- ja teräsyhteisön ja Brasilian liittotasavallan väliseen kaupallista ja taloudellista yhteistyötä koskevaan, 18 päivänä syyskuuta 1980 allekirjoitettuun pöytäkirjaan liitetty lisäpöytäkirja, OVAT PÄÄTTÄNEET: 1 artikla Hyväksytään Euroopan hiili- ja teräsyhteisön ja Brasilian liittotasavallan väliseen, kaupallista ja taloudellista yhteistyötä koskevaan pöytäkirjaan liitetty Helleenien tasavallan Euroopan yhteisöihin liittymisen vuoksi tehty lisäpöytäkirja yhteisön ja sen jäsenvaltioiden puolesta. Lisäpöytäkirjan teksti on tämän päätöksen liitteenä. 2 artikla Komission puheenjohtaja antaa lisäpöytäkirjan 3 artiklassa määrätyn ilmoituksen. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 26 päivänä toukokuuta 1983. Komission puolesta Wilhelm HAFERKAMP Neuvostossa kokoontuneiden jäsenvaltioiden hallitusten edustajien puolesta Otto Graf LAMBSDORFF
85/161/EHTY: Neuvostossa kokoontuneita Euroopan hiili- ja teräsyhteisön jäsenvaltioiden hallitusten edustajien päätös, tehty 26 päivänä helmikuuta 1985, kolmansien maiden alkuperää olevan antrasiitin tuonnin valvontaa yhteisössä koskevan päätöksen 77/707/EHTY muuttamisesta



Virallinen lehti nro L 063 , 02/03/1985 s. 0020 - 0020

Espanjank. erityispainos: Luku 12 Nide 4 s. 0282

Portugalink. erityispainos: Luku 12 Nide 4 s. 0282

Suomenk. erityispainos Alue 11 Nide 11 s. 0178

Ruotsink. erityispainos Alue 11 Nide 11 s. 0178



NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJIEN PÄÄTÖS, tehty 26 päivänä helmikuuta 1985, kolmansien maiden alkuperää olevan antrasiitin tuonnin valvontaa yhteisössä koskevan päätöksen 77/707/EHTY muuttamisesta (85/161/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Muutetaan päätös 77/707/EHTY(1) seuraavasti: 1) Korvataan 3 artiklan 2 kohta seuraavasti: "2. Edellä 1 artiklassa tarkoitetut tiedot on toimitettava komissiolle kahdeksankymmenen päivän kuluessa kunkin kalenterivuoden neljänneksen päättymisestä sekä eriteltävä alkuperämaan ja toimitussopimuksen voimassaoloajan mukaan (yksi vuosi ja pitempi, tai lyhyempi kuin yksi vuosi)." 2) Korvataan 4 artikla seuraavasti: "4 artikla Komissio huolehtii siitä, että 3 artiklan mukaisesti annetut tiedot pysyvät luottamuksellisina ja että niitä käsittelevät virkamiehet ovat sitoutuneet säilyttämään ammattisalaisuuden. Tämä määräys ei kuitenkaan estä komissiota julkaisemasta yleisiä tai yhteenvetona esitettäviä tietoja, kuitenkin aikaisintaan kahdeksankymmenen päivän kuluttua kunkin kalenterivuoden neljänneksen päättymisestä muodossa, joka tilastosalaisuuden osalta täyttää seuraavat edellytykset; - yhtään hintatietoa ei julkaista, jos kunkin vuosineljänneksen aikana vähemmän kuin neljä yritystä on suorittanut enemmän kuin 75 prosenttia alkuperämaan tuonnista, - tiedot on julkaistava sellaisessa muodossa, josta yksittäisiin toimituksiin liittyvät hintatiedot eivät ole selvitettävissä." 2 artikla Jäsenvaltioiden on toteutettava kaikki tarvittavat toimenpiteet tämän päätöksen täytäntöönpanemiseksi. Tehty Brysselissä 26 päivänä helmikuuta 1985. Puheenjohtaja F. PANDOLFI (1) EYVL N:o L 292, 16.11.1977, s. 11
86/98/EHTY: Neuvostossa kokoontuneiden jäsenvaltioiden hallitusten edustajien päätös, tehty 3 päivänä maaliskuuta 1986, tullinimikkeistön yhtenäisestä soveltamisesta EHTY:n perustamissopimukseen kuuluviin tuotteisiin



Virallinen lehti nro L 081 , 26/03/1986 s. 0029 - 0029

Suomenk. erityispainos Alue 2 Nide 4 s. 0108

Ruotsink. erityispainos Alue 2 Nide 4 s. 0108



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 3 päivänä maaliskuuta 1986, tullinimikkeistön yhtenäisestä soveltamisesta EHTY:n perustamissopimukseen kuuluviin tuotteisiin (86/98/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka katsovat, että yksinkertaisuuden ja yhdenmukaisuuden vuoksi EHTY:n perustamissopimukseen kuuluviin tuotteisiin olisi sovellettava samoja säännöksiä kuin ETY:n perustamissopimukseen kuuluviin tuotteisiin, jotta tullinimikkeistön soveltaminen olisi yhtenäistä. yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Yhteisön säännöksiä, joiden tavoitteena on varmistaa yhteisen tullitariffin yhdenmukainen soveltaminen, on sovellettava EHTY:n perustamissopimukseen kuuluviin tuotteisiin. 2 artikla Jäsenvaltioiden on toteutettava tarvittavat toimenpiteet tämän päätöksen täytäntöönpanemiseksi. Tehty Brysselissä 3 päivänä maaliskuuta 1986. Puheenjohtaja W. F. van EEKELEN
87/597/EHTY: Neuvostossa kokoontuneiden jäsenvaltioiden hallitusten edustajien päätös, tehty 18 päivänä joulukuuta 1987, nimikkeistöstä, tiettyjen tuotteiden sopimustullien määristä sekä tämän nimikkeistön ja näiden tullien tulkinnan ja soveltamisen yleisistä säännöistä



Virallinen lehti nro L 363 , 23/12/1987 s. 0067 - 0067

Suomenk. erityispainos Alue 2 Nide 4 s. 0278

Ruotsink. erityispainos Alue 2 Nide 4 s. 0278



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 18 päivänä joulukuuta 1987, nimikkeistöstä, tiettyjen tuotteiden sopimustullien määristä sekä tämän nimikkeistön ja näiden tullien tulkinnan ja soveltamisen yleisistä säännöistä (87/597/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT OVAT PÄÄTTÄNEET SEURAAVAA: 1 artikla Euroopan hiili- ja teräsyhteisön perustamissopimuksen soveltamisalaan kuuluviin tuotteisiin on 1 päivästä tammikuuta 1988 sovellettava sitä jäsenvaltioiden yhteistä tullinimikkeistöä ja niitä sopimustulleja, joista säädetään tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetussa neuvoston asetuksessa (ETY) N:o 2658/87(1). Edellä tarkoitettuja nimikkeistöjä ja tulleja on tulkittava ja sovellettava mainitun asetuksen liitteenä I olevan yhdistetyn nimikkeistön (CN) johdantomääräysten mukaisesti. 2 artikla Kumotaan päätös 79/35/EHTY(2). 3 artikla Jäsenvaltioiden on toteutettava kaikki tämän päätöksen täytäntöönpanon edellyttämät toimenpiteet. Tehty Brysselissä 18 päivänä joulukuuta 1987. Puheenjohtaja N. WILHJELM (1) EYVL N:o L 256, 7.9.1987, s. 1 (2) EYVL N:o L 10, 16.1.1979, s. 13
89/452/ETY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 18 päivänä heinäkuuta 1989, jäsenten nimittämisestä Euroopan yhteisöjen ensimmäisen oikeusasteen tuomioistuimeen



Virallinen lehti nro L 220 , 29/07/1989 s. 0076 - 0076

Suomenk. erityispainos Alue 1 Nide 2 s. 0113

Ruotsink. erityispainos Alue 1 Nide 2 s. 0113



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 18 päivänä heinäkuuta 1989, jäsenten nimittämisestä Euroopan yhteisöjen ensimmäisen oikeusasteen tuomioistuimeen (89/452/ETY, Euratom, EHTY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan 3 kohdan, ottavat huomioon Euroopan talousyhteisön perustamissopimuksen ja erityisesti sen 168 a artiklan 3 kohdan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan 3 kohdan, ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom (), sekä katsovat, että on suotavaa, että jäsenvaltioiden hallitukset sopivat yhdessä Euroopan yhteisöjen ensimmäisen oikeusasteen tuomioistuimen kahdentoista jäsenen nimittämisestä, OVAT PÄÄTTÄNEET SEURAAVAA: Ainoa artikla Jäseniksi yhteisön ensimmäisen oikeusasteen tuomioistuimeen nimitetään 1 päivästä syyskuuta 1989 alkaen: The Hon. Mr Justice Donal P. M. Barrington Jacques Biancarelli Cornelis Paulus Briët David Alexander Ogilvy Edward Rafael García-Valdecasas y Fernández Christos G. Geraris Heinrich Kirschner Koenraad Lenaerts Antonio Saggio Romain Schintgen Bo Vesterdorf José Luis da Cruz Vilaça Näistä kuuden jäsenen toimikauden pituus on kuusi vuotta 31 päivään elokuuta 1995 asti; kuuden muun jäsenen toimikauden pituus on kolme vuotta 31 päivään elokuuta 1992 asti. Jäsenet, joiden tehtävät päättyvät ensimmäisen kolmivuotiskauden päättyessä, nimetään päätöksen 88/591/EHTY, ETY, Euratom 12 artiklan mukaisesti. Tehty Brysselissä 18 päivänä heinäkuuta 1989. Puheenjohtaja R. DUMAS () EYVL N:o L 319, 25.11.1988, s. 1
91/587/EHTY: Neuvostossa kokoontuneiden jäsenvaltioiden hallitusten edustajien päätös, tehty 11 päivänä marraskuuta 1991, Euroopan hiili- ja teräsyhteisön jäsenvaltioiden ja Jugoslavian sosialistisen liittotasavallan sopimuksen irtisanomisesta



Virallinen lehti nro L 315 , 15/11/1991 s. 0048 - 0048

Suomenk. erityispainos Alue 11 Nide 18 s. 0179

Ruotsink. erityispainos Alue 11 Nide 18 s. 0179



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 11 päivänä marraskuuta 1991, Euroopan hiili- ja teräsyhteisön jäsenvaltioiden ja Jugoslavian sosialistisen liittotasavallan sopimuksen irtisanomisesta (91/587/EHTY) NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen, sekä katsovat, että Euroopan hiili- ja teräsyhteisön jäsenvaltioiden ja Jugoslavian sosialistisen liittotasavallan sopimuksen 15 artiklan mukaisesti(1) kumpi tahansa sopimuspuoli voi irtisanoa sopimuksen antamalla asian tiedoksi toiselle sopimuspuolelle, ja Jugoslaviassa vallitsevan tilanteen vuoksi edellä mainitun sopimuksen ja siihen liittyvien asiakirjojen voimassa pitäminen ei ole enää mahdollista, sekä yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Irtisanotaan Euroopan hiili- ja teräsyhteisön jäsenvaltioiden ja Jugoslavian sosialistisen liittotasavallan sopimus sekä kaikki siihen liittyvät asiakirjat. 2 artikla Tämä päätös julkaistaan Euroopan yhteisöjen virallisessa lehdessä, ja neuvoston puheenjohtaja antaa sen tiedoksi Jugoslavian sosialistiselle liittotasavallalle. Päätös tulee voimaan päivänä, jona se julkaistaan. Tehty Brysselissä 11 päivänä marraskuuta 1991. Puheenjohtaja H. J. SIMONS (1) EYVL N:o L 41, 14.2.1983, s. 113
NEUVOSTOSSA KOKOONTUNEIDEN NEUVOSTON JA JÄSENVALTIOIDEN HALLITUSTEN EDUSTAJIEN PÄÄTÖS,

tehty 11 päivänä marraskuuta 1991,

Euroopan yhteisön, sen jäsenvaltioiden ja Jugoslavian sosialistisen liittotasavallan välisten sopimusten soveltamisen keskeyttämisestä (91/586/EHTY, ETY)

NEUVOSTOSSA KOKOONTUNEET EUROOPAN YHTEISÖJEN NEUVOSTO JA EUROOPAN YHTEISÖJEN JÄSENVALTIOIDEN HALLITUSTEN EDUSTAJAT,

jotka

katsovat, että

Euroopan yhteisö ja sen jäsenvaltiot ovat tehneet Jugoslavian sosialistisen liittotasavallan kanssa yhteistyösopimuksen ja siihen liittyvät pöytäkirjat ja asiakirjat sekä sopimuksen Euroopan hiili- ja teräsyhteisön tuotteista,

Euroopan poliittista yhteistyötä varten kokoontuneet Euroopan yhteisö ja sen jäsenvaltiot ovat todenneet julistuksissaan 5 ja 28 päivänä lokakuuta 1991 Jugoslavian kriisin, ja Yhdistyneiden Kansakuntien turvallisuusneuvosto on päätöslauselmassaan 713 (1991) ilmaissut huolensa siitä, että tämän tilanteen pitkittyminen on uhka kansainväliselle rauhalle ja turvallisuudelle,

vihamielisyyksien jatkuminen ja niiden vaikutukset sekä Jugoslavian tasavaltojen välisiin että niiden ja yhteisön välisiin taloudellisiin ja kaupallisiin suhteisiin muuttavat merkittävästi niitä edellytyksiä, joiden mukaisesti Euroopan talousyhteisön ja Jugoslavian sosialistisen liittotasavallan välinen yhteistyösopimus(1) ja sen pöytäkirjat sekä Euroopan hiili- ja teräsyhteisöä koskeva sopimus on tehty; sen vuoksi sopimusten soveltaminen on tullut kyseenalaiseksi,

Euroopan poliittista yhteistyötä varten Haarzuilensissa 6 päivänä lokakuuta 1991 kokoontuneiden Euroopan yhteisön ja sen jäsenvaltioiden vetoomusta Haagissa 4 päivänä lokakuuta 1991 tehdyn tulitaukosopimuksen noudattamiseksi ei ole otettu huomioon,

Euroopan poliittista yhteistyötä varten kokoontuneet Euroopan yhteisö ja sen jäsenvaltiot ovat ilmoittaneet julistuksessaan 6 päivänä lokakuuta 1991 päätöksensä irtisanoa yhteisön ja Jugoslavian väliset sopimukset, jos Haagissa 4 päivänä lokakuuta 1991 Euroopan yhteisöjen neuvoston puheenjohtajan ja Jugoslaviaa koskevan konferenssin puheenjohtajan läsnäollessa tehtyä kiistan osapuolien sopimusta ei noudateta, ja

yhteisö on aloittanut tarvittavat menettelyt edellä tarkoitettujen sopimusten irtisanomiseksi, sekä

komission suosituksesta,

OVAT PÄÄTTÄNEET SEURAAVAA:

1. Keskeytetään edellä tarkoitettujen sopimusten soveltaminen heti.

2. Tämä päätös julkaistaan Euroopan yhteisöjen virallisessa lehdessä.

Tehty Brysselissä 11 päivänä marraskuuta 1991.

Puheenjohtaja

H. J. SIMONS

(1) EYVL N:o L 41, 14.2.19983, s. 1
91/517/EHTY, ETY, Euratom: Euroopan yhteisöjen jäsenvaltioiden hallitusten edustajien päätös, tehty 25 päivänä syyskuuta 1991, tuomarien ja julkisasiamiesten nimittämisestä yhteisön tuomioistuimeen



Virallinen lehti nro L 282 , 10/10/1991 s. 0029 - 0029

Suomenk. erityispainos Alue 1 Nide 2 s. 0148

Ruotsink. erityispainos Alue 1 Nide 2 s. 0148



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 25 päivänä syyskuuta 1991, tuomarien ja julkisasiamiesten nimittämisestä yhteisön tuomioistuimeen (91/517/EHTY, ETY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen, erityisesti sen 32 b artiklan, ottavat huomioon Euroopan talousyhteisön perustamissopimuksen, erityisesti sen 167 artiklan, ottavat huomioon Euroopan ydinenergiayhteisön perustamissopimuksen, erityisesti sen 139 artiklan, sekä katsovat, että yhteisön tuomioistuimen tuomarien Ole Duen, René Jolietin, Constantinos Kakourisin, Thomas Francis O'Higginsin, Gil Carlos Rodríguez Iglesiaksen ja Fernand Schockweilerin sekä tuomioistuimen julkisasiamiesten Francis Jacobsin, Carl Otto Lenzin ja Jean Mischon toimikaudet päättyvät 6 päivänä lokakuuta 1991, on suotavaa vaihtaa yhteisön tuomioistuimen kokoonpanoa osittain 7 päivänä lokakuuta 1991 alkavaksi ja 6 päivänä lokakuuta 1997 päättyväksi kaudeksi, OVAT PÄÄTTÄNEET SEURAAVAA: Ainoa artikla 1. Yhteisön tuomioistuimen tuomareiksi 7 päivänä lokakuuta 1991 alkavalle ja 6 päivänä lokakuuta 1997 päättyvälle kaudelle nimitetään: Ole Due René Joliet Constantinos Kakouris John Murray Gil Carlos Rodríguez Iglesias Fernand Schockweiler. 2. Yhteisön tuomioistuimen julkisasiamiehiksi 7 päivänä lokakuuta 1991 alkavalle ja 6 päivänä lokakuuta 1997 päättyvälle kaudelle nimitetään: Claus Gulmann Francis Jacobs Carlo Otto Lenz. Tehty Brysselissä 25 päivänä syyskuuta 1991. Puheenjohtaja P. C. NIEMAN